Հրայր Թովմասյանը շնորհակալություն է հայտնել ՀՀ ԱԺ նախագահ Արա Բաբլոյանին վստահության եւ իր թեկնածությունն առաջադրելու համար՝ ընդգծելով, որ յուրաքանչյուր իրավաբանի համար դա մեծ պատիվ է եւ մասնագիտական առաջխաղացման բարձր հանգրվան: Թեկնածուն ներկայացրել է իր անցած ուղին, սահմանադրական բարեփոխումների գործընթացին մասնակցությունը, հասարակական հատվածում գործունեությունը: Նա շնորհակալություն է հայտնել ՀՀ ԱԺ պետական-իրավական եւ մարդու իրավունքների պաշտպանության հարցերի մշտական հանձնաժողովի բոլոր անդամներին արդյունավետ համագործակցության համար: Հրայր Թովմասյանը վստահեցրել է, որ ընտրվելու դեպքում գործելու է սահմանադրականության ամրապնդման ճանապարհով: